钦定古今图书集成/方舆汇编/边裔典/第025卷 > 《明一统志》 > 《朝鲜国山川考》
## 钦定古今图书集成/方舆汇编/边裔典/第025卷 > 《明一统志》 > 《朝鲜国山川考》

山

丸都山　在国城东北。汉时，《高句丽》王伊夷模都此，
至晋，为慕容皝所破。

龙山　在国城汉江之东。

神嵩山　在开城府，一名“嵩岳。”后唐时王建，依此山
为都。

北岳山　在汉城府境。本朝初，朝鲜国王李旦依此
山为都。

《天宝山》，　在朝鲜，山有舍利。

马邑山　在平壤城西南。唐苏定方夺马邑山，遂围
平壤，即此。

盖马大山：　在《平壤》城西，其东即为古《东沃沮国》之
地。

鲁阳山　在平壤城东北，上有鲁城。

苇山　在《平壤城》西南二十里，南临𬇙水。

观门山　在土山县北，县元属东宁路。

花山　在土山县东南。

屈岩山　在定远府城东，府属东宁路。

金堂山，　在黄州三和县西北。州属东宁路，领安岳、
三和、龙冈、咸从、江西五县。

“政方山”，　在黄州境。

马头山　在宁州东，州属东宁路。

长花山　在铁州西南，州领定戎一镇。

“云山”，　在朔州西南。

龙骨山　在龙州城东。

天圣山　在《殷州》东北。

灵山，　在宣州东南。

香山　在延州东南。

熊花山　在郭州东北。以上州俱属东宁路。

洪州山　在海中，洪州建，其下东有东源山，产金。
富用山　在洪州海中，上有仓谷，故名。俗讹为“芙蓉
山。”

白山　在全州南海中，有澳，可以藏舟。

黑山　在全州南海中，有澳，可以藏舟。

慈悲岭　在平壤城东一百六十里，元时画此为界。
嘉山岭，　在《嘉山郡》西。

平山岭　在开城府西一里，土色尽赤。

江华岛　在国城南海中。元时，高丽王禃庶族承化
侯据此。

紫燕岛：　在广州海中，旧有客馆曰“庆源亭。”

和尚岛，　在广州海中，上有叶老寺。

唐人岛　在清州海中，与九头山相近。

对马岛　在《清州》海中，国中牧地。旧有客馆曰“安兴
亭”，与《轧子苫》相近。

群山岛　在全州海中，十二峰连络如城，旧有客馆，
曰“群山亭”及五龙庙。

白衣岛。

阑山岛　俱在全州南海中。

大青屿。

小青屿：　俱在广州海中。

大月屿。

小月屿　俱在全州南海。对峙如门菩萨苫。

紫云苫。

《苦苫苫》。

《春草苫》。

跪苫　《图经》：“小于屿而有草木曰苫”，俱在全州南海
中。

双女嶕：　《图经》：“如苫屿而其质纯石，曰嶕。在清州海
中。”

槟榔嶕　在全州南海中。

蛤窟　在开城府南海中，山脊有龙祠。

“急水门”，　在《开城府》南海中，宛如巫峡。

川

海　国东、西南皆濒海，其东水澹清彻，下视十丈馀。
西：大海，　在黄州长命镇，东流入大通江。

鸭绿江　在国城西北一千四百五十里。一名马訾
水。源出𩎟鞨之长白山，水色如鸭头，故名。西南流与
盐难水合，南入于海，阔三百步，朝鲜恃为天堑。
大通江　在平壤城东，旧名𬇙水，中有朝天石。唐苏
定方破虏兵于𬇙水，即此。

汉江，　在国城南一十里。源出金刚、五台二山，合流
入海。江之南，即古百济国地。

《月不唐》江　在黄州安岳县，东西流入大海。

大江　在灵州东，西北入大通江。

大定江，　在博州城西。

清川江　在安州西南，流入海，旧名“萨水。”

发卢河　在平壤城西。唐李谨破新罗兵于此。
熊津　在国城南，故《百济》海口。唐置熊军都督府于
此。

杨花渡　在王城西南汉江之滨各道。饷聚此。
礼成港：　在开城府南，通海。